कंबल बैंक से 1900 लोगों को कंबल वितरित
एसएमनाहटा फाउंडेशन कोलकाता के मुख्य ट्रस्टी सागर मल नाहटा के सहयोग से उपखण्ड कार्यालय में स्थापित किए गए कंबल बैंक में कंबल स्वेटर प्राप्त करने के लिए जरूरतमंदों की कतारें लग रही है। जानकारी के अनुसार तहसील कार्यालय मे पीछे बने पटवार खाने में कम्बल वितरण की व्यवस्था की गई है। सोमवार शाम तक करीब 1900 कंबल स्वेटर वितरित किए गए। वितरण के दो दिनों में कुल 3000 कम्बल स्वेटर बांटे जा चुके हैं। तहसील के ग्रामीण एवं शहरी क्षेत्र से लोग राशनकार्ड लेकर पहुंच रहे हैं।
मंगलवारको एक हजार कंबल और आएंगे
उपखंडअधिकारी मुरारीलाल शर्मा ने बताया कि अभी स्टॉक में एक हजार कम्बल एवं 2 हजार स्वेटर उपलब्ध है तथा मंगलवार को एक हजार कंबल और जाएंगे। उन्होंने बताया कि कंबल वितरण की व्यवस्था राशनकार्ड के आधार पर की गई है ताकि अव्यवस्था नहीं रहे। लेकिन अगर कोई घुमंतु, साधु-फकीर या राशनकार्ड विहीन व्यक्ति भी आया तो उसे भी कम्बल से वंचित नहीं किया जा रहा है। उन्होंने बताया ऐसे करीब 300 लोगों को कंबल स्वेटर दिए गए है। जिला परिषद सदस्य गोरधन सिंह डाबड़ी, अंजनी कुमार सारस्वत, महेश प्रकाश सांखला, दातार सिंह बिठूड़ा, पार्षद पवन गुर्जर, दीक्षांत सैन, विप्लव जैन आदि ने अपना सहयोग प्रदान किया।
पूरेजिले में खोले जाएंगे कम्बल बैंक
^भामाशाहसागर मल नाहटा ने बताया कि लाडनूं में उनके द्वारा खोला गया कम्बल बैंक पूरी तरह से सफल रहा है और अब उनकी इच्छा है कि वे नागौर जिले के समस्त 14 तहसील मुख्यालयों पर भी कम्बल बैंक स्थापित करें। इसके लिए उनकी जिला कलेक्टर राजन विशाल से बात हो चुकी है। -सागर मल नाहटा, भामाशाह, लाडनूं।
awa_Deva hin_Deva awa_Deva hin_Deva awa_Deva awa_Deva